इन्सान बुनियाद तोरा पर इक कलाकार ऐ, जिसदी रग-रग च कलातमक खूबियां जनम थमां गै रची-पची दियां होंदियां न। समाजी प्रामी होने दे नातै ओ समाज दे बिजन जींदा नेईं रेही सकदा। समाज च रौंह्‌दें होई ओदे सूखम मनै च सुख-दुख, खुशी-गम, आशा-निरासा, सन्दोख-बसोस, आदि, कुसै ना कुसै किसमा दे भाव हर बेल्लै उस्सरदे रौंह्‌दे न। अपने इनें भावें गी गै प्रगट करने आस्तै, उसनै अपनी रचनात्मक समर्थ गी बन-सबन्ने लाब्बें च अमली रूप दित्ता, जिनेंगी इसलै नावल, ड्रामा, क्हानी, लम्मी कथा, चित्रकला बुत्त-तराशी, शायरी वगैरा नांएं कन्ने जानेआ-कोआलेआ जन्दा ऐ।